**Likumprojekta** **„Grozījumi** [**Latvijas Nacionālās operas likumā**](http://likumi.lv/ta/id/63108-latvijas-nacionalas-operas-likums)**”**

**sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts „Grozījumi Latvijas Nacionālās operas likumā” (turpmāk – likumprojekts) izstrādāts ar mērķi pārdēvēt valsts sabiedrību ar ierobežotu atbildību „Latvijas Nacionālā opera” par valsts sabiedrību ar ierobežotu atbildību „Latvijas Nacionālā opera un balets”, kā arī ievērojot Ministru kabineta 2013.gada 28.maija sēdes protokollēmuma (prot. Nr.32 10.§) „Rīkojuma projekts „Par valsts sabiedrības ar ierobežotu atbildību „Latvijas Nacionālā opera” statūtu apstiprināšanu” 2.punktā Kultūras ministrijai doto uzdevumu vienlaikus ar citiem grozījumiem Latvijas Nacionālās operas likumā izvērtēt iespēju precizēt valdes pilnvaru regulējumu atbilstoši Komerclikumā noteiktajiem principiem un kultūras ministram, ja nepieciešams, noteiktā kārtībā iesniegt izskatīšanai Ministru kabinetā attiecīgus grozījumus Latvijas Nacionālās operas likumā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Nacionālā opera savā darbībā ir vienmēr apliecinājusi kultūru kā vērtību, Latvijas spēcīgo nacionālo un eiropeisko identitāti, kā arī veicinājusi jaunrades procesu, piedāvājot augstvērtīgu profesionālu mākslas sniegumu operas un baleta jomā. Vēsturiskais – 1919.gada augustā piešķirtais – institūcijas nosaukumsLatvijas Nacionālā operaatspoguļo pārliecību, ka tieši nacionālās kultūras veicināšana ir būtisks nosacījums gan operas, gan arī pašas valsts pastāvēšanā. NosaukumaLatvijas Nacionālā opera atjaunošana 1989.gada 20.martā iezīmēja latviešu kultūras tradīciju pēctecību un nepārtrauktību. Kā svarīgākais nacionālās kultūras kontekstā ir izceļams Latvijas Nacionālās operas satura kodols: operas un baleta izrādes. Mūsdienās valsts sabiedrības ar ierobežotu atbildību „Latvijas Nacionālā opera” nosaukumā nebūtu nepareizi izcelt tikai operas žanru, jo arī Latvijas Nacionālā baleta trupa, kas tiek augstu vērtēta gan Latvijā, gan ārvalstīs, ir neapstrīdama Latvijas teātra vēstures un skatuves mākslas vērtība. Ņemot vērā baleta būtisko pienesumu mākslas jomā, nepieciešams pastiprināti uzsvērt baleta klātesamību Latvijas Nacionālās operas nosaukumā.Latviešu baleta trupas oficiālā dzimšanas diena, 1922.gada 1.decembris, iezīmē operas un baleta trupu veidošanas procesu, kā sastāvdaļu kopīgā Latvijas Nacionālas operas tapšanas vēsturē un radošo sasniegumu bilancē jau kopš institūcijas pastāvēšanas pirmās desmitgades. Ievērojot iepriekš minēto, izceļot operas un baleta trupu ieguldījumu latviešu teātra mākslā, nepieciešams Latvijas Nacionālās operas likuma nosaukumu izteikt jaunā redakcijā „Latvijas Nacionālās operas un baleta likums”, vienlaikus veicot attiecīgu grozījumu arī Latvijas Nacionālās operas likuma 1.pantā noteiktajā valsts sabiedrības ar ierobežotu atbildību „Latvijas Nacionālā opera” nosaukumā – valsts sabiedrība ar ierobežotu atbildību „Latvijas Nacionālā opera un balets” un visā Latvijas Nacionālās operas likumā lietotajā valsts sabiedrības ar ierobežotu atbildību „Latvijas Nacionālā opera” nosaukuma saīsinājumā.Izvērtējot citu opernamu pieredzi, var minēt vairākus piemērus, kur gadu gaitā ir rasti risinājumi operas un baleta sniegumu līdzvērtīgam atspoguļojumam. Kā vienu no piemēriem var minēt Parīzes operu, kur operas trupa un baleta trupa un operas ēkas nosaukumi ir atdalīti. *Opera de Paris* veido operas skatuves mākslas daļu, kā atsevišķu patstāvīgu vienību, savukārt *Paris Opera Ballet* ir baleta skatuves mākslas vienībai ar savu identitāti, kuras abas ir apvienotas ar vienu jumta zīmolu *Opera National de Paris.* Operas un baleta iestudējumi tiek izrādīti vairākas ēkās ar atšķirīgiem nosaukumiem, no kurām galvenās ir *Palais Garnier* un *Opera Bastille.*Lai uzsvērtu baleta līdzvērtīgo lomu pārstāvētajā skatuves mākslā, Norvēģijas opera 2008.gadā mainīja savu nosaukumu uz „Norvēģijas opera un balets" *(Den Norske Opera og Ballett).* Savukārt, Nīderlandes opera *(*De *Nederlandse Opera)* 2013.gadā mainīja nosaukumu uz *Nationale Opera & Baliet* jeb *Dutch National Opera& Ballet*, lai uzsvērtu baleta trupas *Het National Ballet* nozīmi gan nosaukumā, gan grafiskajā identitātē. Vienlaicīgi ar operas nosaukuma maiņu tika mainīts arī opera ēkas nosaukuma vārds no *Het Muziektheater Amsterdam* uz *Nationale Opera & Ballet* jeb *Dutch National Opera & Ballet theater.*Valsts sabiedrība ar ierobežotu atbildību „Latvijas Nacionālā opera” ir vienīgā valsts kultūras institūcija, kas nodrošina un veicina operas un baleta žanra attīstību Latvijā. Izmaiņas valsts sabiedrības ar ierobežotu atbildību „Latvijas Nacionālā opera” nosaukumā, kurā atbilstoši tiks atspoguļota baleta līdzvērtīgā loma skatuves mākslā, dos būtiskus ieguvumus nākotnē, veicinot operas un baleta žanru popularizēšanu kā Latvijas iedzīvotāju un mūsu valsts viesu vidū, tā ārvalstīs. Ņemot vērā baleta viesizrāžu iespējas, tiks popularizēti gan Latvijas baleta mākslinieku sasniegumi pasaulē, gan Latvijas kultūras atpazīstamība kopumā. Operas un baleta žanra un māksliniecisko ansambļu izkopšana ietilpst Latvijas Nacionālās operas ilgtermiņa mērķos, tādējādi nosaukuma maiņa ļaus precīzāk atspoguļot arī kapitālsabiedrības darbības specifiku.Ministru kabineta 2013.gada 28.maija sēdes protokollēmuma (prot. Nr.32 10.§) „Rīkojuma projekts „Par valsts sabiedrības ar ierobežotu atbildību „Latvijas Nacionālā opera” statūtu apstiprināšanu” 2.punktā Kultūras ministrijai dots uzdevums vienlaikus ar citiem grozījumiem Latvijas Nacionālās operas likumā izvērtēt iespēju precizēt valdes pilnvaru regulējumu atbilstoši Komerclikumā noteiktajiem principiem un kultūras ministram, ja nepieciešams, noteiktā kārtībā iesniegt izskatīšanai Ministru kabinetā attiecīgus grozījumus Latvijas Nacionālās operas likumā. Latvijas Nacionālās operas likuma 7.2 panta pirmā daļa nosaka, ka valdes priekšsēdētājam ir atsevišķās pārstāvības tiesības. Pārējiem valdes locekļiem ir kopīgas pārstāvības tiesības ar valdes priekšsēdētāju. Minētā norma neatbilst Komerclikuma  223.pantā noteiktajam principam par valdes locekļu pārstāvības tiesībām. Komerclikums ļauj kapitālsabiedrības statūtos noteikt valdes locekļiem atšķirīgu pārstāvības apjomu. Saskaņā ar Latvijas Nacionālās operas likumu un ar Ministru kabineta 2013.gada 29.maija rīkojumu Nr.215 „Par valsts sabiedrības ar ierobežotu atbildību „Latvijas Nacionālā opera” statūtu apstiprināšanu” apstiprinātiem valsts sabiedrības ar ierobežotu atbildību „Latvijas Nacionālā opera” statūtiem valdes priekšsēdētājam ir atsevišķas pārstāvības tiesības, bet pārējie divi valdes locekļi ir tiesīgi pārstāvēt kapitālsabiedrību tikai kopīgi ar valdes priekšsēdētāju. Ievērojot iepriekš minēto, valdes locekļi bez valdes priekšsēdētāja piekrišanas savas pārstāvības tiesības nav tiesīgi īstenot, savukārt valdes priekšsēdētājs savas pārstāvības tiesības var īstenot gan atsevišķi, gan kopā ar kādu no valdes locekļiem. Lai saskaņotu Latvijas Nacionālās operas likumā un valsts sabiedrības ar ierobežotu atbildību „Latvijas Nacionālā opera” statūtos noteiktās valsts sabiedrības ar ierobežotu atbildību „Latvijas Nacionālā opera” valdes pārstāvības tiesības arKomerclikuma 223.pantā nostiprināto principu par kapitālsabiedrības valdes locekļu pārstāvības tiesībām un novērstu pretrunu, ka divu valdes locekļu pārstāvības tiesībām nav juridiskas nozīmes, jo bez valdes priekšsēdētāja piekrišanas šie divi valdes locekļi pārstāvības tiesības nav tiesīgi īstenot, savukārt valdes priekšsēdētājs savas pārstāvības tiesības var īstenot gan atsevišķi, gan kopā ar kādu no valdes locekļiem, nepieciešams precizēt Latvijas Nacionālās operas likuma 7.2 panta pirmo daļu, nosakot, ka valdes priekšsēdētājam ir atsevišķās pārstāvības tiesības, savukārt pārējiem valdes locekļiem ir kopīgas pārstāvības tiesības  ar vismaz vēl vienu valdes locekli. |
| 3. | Projekta izstrādē iesaistītās institūcijas | Kultūras ministrija, valsts sabiedrība ar ierobežotu atbildību „Latvijas Nacionālā opera”. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekta mērķgrupa ir:- valsts sabiedrības ar ierobežotu atbildību „Latvijas Nacionālā opera” apmeklētāji;- valsts sabiedrībā ar ierobežotu atbildību „Latvijas Nacionālā opera” nodarbinātās personas, kā arī valsts sabiedrības ar ierobežotu atbildību „Latvijas Nacionālā opera” valdes locekļi. |
| 2. | Tiesiskā regulējuma ietekme uz tautsaimniecību un administratīvo slogu | Likumprojekta tiesiskais regulējums tautsaimniecību, kā arī valsts saimniecības nozari, neietekmē un administratīvo slogu nerada. |
| 3. | Administratīvo izmaksu monetārs novērtējums | Likumprojekta tiesiskais regulējums administratīvo slogu neietekmē. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2015.gads** | Turpmākie trīs gadi (euro) |
| **2016** | **2017** | **2018** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi |
| 1.2. valsts speciālais budžets |
| 1.3. pašvaldību budžets |
| 2. Budžeta izdevumi: | 0 | 0 | 0 | 0 | 0 |
| 2.1. valsts pamatbudžets |
| 2.2. valsts speciālais budžets |
| 2.3. pašvaldību budžets |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets |
| 3.2. speciālais budžets |
| 3.3. pašvaldību budžets |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 |
| 5. Precizēta finansiālā ietekme: | 0 | 0 | 0 | 0 | 0 |
| 5.1. valsts pamatbudžets |
| 5.2. speciālais budžets |
| 5.3. pašvaldību budžets |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Likumprojekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Likumprojektam nav ietekmes uz valsts budžetu, jo izdevumi, kas saistīti ar valsts sabiedrības ar ierobežotu atbildību „Latvijas Nacionālā opera” nosaukuma maiņu tiks segti no kapitālsabiedrības pašu ieņēmumiem no maksas pakalpojumiem un citiem pašu ieņēmumiem. Ar valsts sabiedrības ar ierobežotu atbildību „Latvijas Nacionālā opera” nosaukuma maiņu aptuvenais izmaksu aprēķins:

|  |  |  |
| --- | --- | --- |
|  | Izmaksu pozīcija | Izmaksu apmērs *euro* |
| 1. | Jauna logotipa izstrāde, stila grāmatas sagatavošana | 5000 |
| 2. | Aplokšņu, vizītkaršu, karogu u.c. reprezentācijas un korporatīvās atpazīstamības materiālu sagatavošana un ieviešana | 3000 |
| 3. | Jaunas mājas lapas izstrāde | 5000 |
|  |  | Kopā: 13000 |

 |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Pēc likumprojekta pieņemšanas nepieciešams izdarīt attiecīgus grozījumus ar Ministru kabineta 2013.gada 29.maija rīkojumu Nr.215 „Par valsts sabiedrības ar ierobežotu atbildību „Latvijas Nacionālā opera” statūtu apstiprināšanu” apstiprinātajos valsts sabiedrības ar ierobežotu atbildību „Latvijas Nacionālā opera” statūtos. Likumprojekts paredz, ka Nacionālās operas un baleta valde ne vēlāk kā līdz 2015.gada 30.aprīlim iesniegs komercreģistra iestādei valsts sabiedrības ar ierobežotu atbildību „Latvijas Nacionālā opera” statūtus,kas izstrādāti, ievērojot likumprojektā ietverto regulējumu, un apstiprināti normatīvajos aktos noteiktajā kārtībā.Ievērojot Ministru kabineta 2014.gada 26.augusta sēdē (prot. Nr.45 45.§) „Informatīvais ziņojums „Priekšlikumi ārējo normatīvo aktu grozījumu skaita samazināšana”” nolemto, grozījumi pārējos normatīvajos aktos saistībā ar valsts sabiedrības ar ierobežotu atbildību „Latvijas Nacionālā opera” nosaukuma maiņu, tiks izdarīti, kad attiecīgajos normatīvajos aktos tiks izdarīti grozījumi pēc būtības. |
| 2. | Atbildīgā institūcija | Kultūras ministrija. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Likumprojekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Kultūras ministrija, valsts sabiedrība ar ierobežotu atbildību „Latvijas Nacionālā opera”. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Kultūras ministre D.Melbārde

Vīza: Valsts sekretārs S.Voldiņš

19.01.2015. 10:00

1600

J.Šumeiko, 67330269

Juris.Sumeiko@km.gov.lv